Covid-19: Rol van weerstoestande ondersoek | Maroela Media
Dr Neville Sweijd, sameroeper van die Covid-19 Omgewingsverwysingsgroep (CERG) en direkteur van die Access-program (Foto: Twitter/@NAPCentral via ANA)
Die Wetenskaplike en Nywerheidnavorsingsraad (WNNR) het Woensdag in 'n verklaring gesê die konferensie word gekoördineer deur 'n span navorsers by Johns Hopkins-universiteit, die Wêreld Meteorologiese Organisasie (WMO) en die Access-program in Suid-Afrika.
Access is 'n Suid-Afrikaanse groep agentskappe wat saamwerk om uitsette te lewer volgens die departement van wetenskap en tegnologie se Global Change Grand Challenge (GCGC).
Die simposium is geskeduleer vir 4 tot 6 Augustus en dr. Blade Nzimande, Suid-Afrikaanse minister van hoër onderwys, sal 'n inleidingstoespraak lewer. Sowat 500 deelnemers sal beraadslaag oor ongeveer 100 bydraes oor die onderwerp van navorsers van byna 30 lande.
"Dit is relevant vir Suid-Afrika wat tans, tydens die winterseisoen, die hoogtepunt van die epidemie in die streek beleef, in 'n tyd wat die tipiese griepseisoen ook 'n hoogtepunt bereik," het dr Neville Sweijd, sameroeper van die Covid-19 Omgewingsverwysingsgroep (CERG) en direkteur van die Access-program, gesê.
CERG is in opdrag van die departement van wetenskap en innovasie gevorm om die omgewingsaspekte van die koronavirus te bestudeer. Kenners van verskeie plaaslike instansies vorm deel van CERG en meeste van hulle sal hul werk oor Covid-19 by die internasionale simposium aanbied.
"Dit is noodsaaklik om te verstaan of meteorologiese, klimatologiese en omgewingsfaktore die verspreiding van die siekte binnenshuis of buitenshuis bevorder. Dit is 'n wetenskaplike vraag wat die basis vorm van talle studies," het prof. Jürg Luterbacher, hoofwetenskaplike van die WMO en direkteur van wetenskap en innovasie, bygevoeg.
Die virus het aanvanklik in China, in die noordelike halfrond, gemanifesteer en het in 'n westelike en oostelike rigting versprei. Volgens kenners is dit 'n teken van klimaatsensitiwiteit of moontlik slegs hoe mense rondbeweeg.
"Covid-19 sal waarskynlik vir 'n hele paar jaar 'n heersende siekte bly ná die aanvanklike pandemie-fase," het dr. Joy Shumake-Guillemot van die WMO/Wêreldgesondheidsorganisasie se gesamentlike klimaat- en gesondheidskantoor, gesê. "'n Beter begrip hoe dit geraak word deur omgewingsfaktore en weersomstandighede, net soos die geval is met talle ander lugwegvirusse en -siektes, sal rigtinggewend wees vir gesondheidsbeleid en die bestuur van die siekte in die komende maande en jare."
WGO? Is dit moontlik dat die een leuen nou op die ander leuen gebou word of is net bloot parallel. Die ANC (wat die geleentheid open) met sy hantering van die sg. C-19 het sy geloofwaardigheid finaal 'n nekslag toegedien.
Well first the blame went to apartheid then the poor virus was dragged into the fight.
Now it's the weather's turn to be blamed.
Hoop Blade het nie sy medisyne gedrink nie.
Die propvol taxi se 2 ruite moet net oop wees, geen probleem, geen ondersoek hoef plaas te vind nie.